Abdul Azeez Abdul Rahim

Datuk Seri Panglima Abdul Azeez Abdul Rahim, (lahir 19 November 1966) merupakan ahli politik Malaysia. Di peringkat akar umbi, beliau memegang jawatan Ahli Majlis Tertinggi UMNO, ketua UMNO Bahagian Baling dan juga Ketua UMNO Cawangan Kg Charok Sikin, Kupang, Baling, Kedah. Pada peringkat parti, beliau ialah Ahli Majlis Kerja Tertinggi UMNO (dipilih).

Latar belakang 
Abdul Azeez merupakan anak ketiga daripada 5 orang adik-beradik. Beliau berkahwin dengan Khadijah dan memperolehi 4 orang anak iaitu dua orang lelaki dan dua orang perempuan (Mohd Khairul Anwar, Mohd Khairul Azman, Khaleeda Azwa dan Khaleeda Azeera). Beliau mengaku fasih berbahasa Melayu, Inggeris dan Tamil.

NGO 
Abdul Azeez pernah menglibatkan diri dalam kesukarelawan semasa menjadi pengerusi Logistik Yayasan Aman Malaysia untuk bencana tsunami di Aceh dan bencana tsunami di Sri Lanka/India pada tahun 2005. Kini, beliau merupakan Pengerusi Kelab Putera 1Malaysia dan banyak menjalankan aktiviti-aktiviti bantuan kemanusiaan di dalam dan luar negara.

Lain-lain 
Antara jawatan lain termasuklah:-

 Yang Dipertua Mimbar Permuafakatan Ibubapa Nasional Negeri Kedah (Mapin)
 Pengerusi Belia Anti Dadah dan Anti Pelumba Haram, Kedah Darul Aman.
 Pengerusi Jawatankuasa Masjid-masjid, seluruh Parlimen Baling, Kedah Darul Aman.
 Penaung Jawatankuasa peningkatan prestasi UPSR di seluruh sekolah rendah, Parlimen Baling, Kedah Darul Aman.
 Pengerusi Persatuan Ibubapa dan Guru-guru (PIBG) Sek Keb Sri Subang, Subang Jaya, Selangor Darul Ehsan.
 Ahli Kelab Rotary Goldwing
 Pengerusi Koperasi Pembangunan Daerah Baling.
 Pengerusi Eksekutif Sekretariat Perunding Yayasan Pembangunan Ekonomi Islam Malaysia (YPEIM)

Kerjaya politik

Pemuda dan Putera UMNO 
Beliau juga bertindak sebagai Timbalan Pengerusi Bencana Alam Pemuda UMNO Malaysia untuk bantuan bencana tsunami di negeri Kedah tahun 2005. Beliau merupakan Ketua Putera UMNO sejak 2007 sebagai satu usaha meremajakan UMNO. Salah satu cara adalah dengan cuba menarik penglibatan mat rempit kepada UMNO dan aktiviti berfaedah. Salah satu cara ialah menjadi Ketua Ekspedisi Terjun Bebas Kutub Utara Putera UMNO 2007.

Majlis Tertinggi UMNO 
Abdul Azeez terpilih dalam Perhimpunan Agung UMNO 2009 pada Mac 2009. Untuk itu, beliau diletakkan menjadi Ahli jawatankuasa Biro Membasmi Dadah Majlis Tertinggi UMNO dan Ahli jawatankuasa Biro Belia dan Sukan UMNO Malaysia.

Keputusan pilihan raya

Isu dan kontroversi

Isu Tabung Haji 

Pada 16 Januari 2019, bekas Pengerusi Tabung Haji ini juga disabitkan dengan 12 pertuduhan rasuah dan penggubahan wang haram untuk digunakan di dalam projek kerajaan persekutuan ketika itu. Beliau disabitkan dengan 3 pertuduhan menerima suapan bernilai RM 5.2 juta dan 9 pertuduhan penggubahan wang haram yang bernilai RM 139.34 juta. Jika disabitkan bersalah bagi pertuduhan rasuah, beliau boleh dipenjarakan maksimum selama 20 tahun dan di denda dengan 5 kali ganda nilai suapan. Dan bagi kesalahan penggubahan wang haram, beliau boleh dipenjarakan maksimum selama 15 tahun dan di denda sebanyak RM 5 juta.

Isu Gelap
Yang Dipertua Dewan Rakyat yang baharu Datuk Azhar Azizan Harun membuka persidangan Dewan Rakyat hari ini dengan mengarahkan Ahli Parlimen Baling Datuk Abdul Azeez Abdul Rahim memohon maaf susulan kenyataan beliau mengenai isu 'gelap' dan 'bedak' semalam.

Kejadian itu berlaku ketika Abdul Azeez mengungkapkan ayat 'gelap tak nampak' ketika Kasthuriraani Patto (PH-Batu Kawan) bangun mencelah mempersoalkan mengenai ketiadaan wanita sebagai Ahli Jawatankuasa Pemilih yang dicadangkan dalam usul berkenaan semalam.

"Saya telah meneliti hansard tersebut dan mengambil keputusan bahawa perkataan tersebut adalah offensive (bersifat menghina) dan saya ingin meminta Yang Berhormat Baling memohon maaf dan menarik balik perkataan tersebut," katanya.

Akur dengan arahan Yang Dipertua, Abdul Azeez bangun lantas membuat permohonan maaf dan menarik balik kenyataan itu namun menjelaskan bahawa beliau sama sekali tidak berniat memanggil sesiapa 'gelap'.

"Dua tahun saya duduk di situ, sememangnya kawasan itu gelap dan kami selalu tidak dapat perhatian speaker.

"Saya kata 'gelap tak nampak' maksud saya kawasan itu gelap. Bagi saya penting rakyat tahu bahawa saya tidak sama sekali berniat memanggil sesiapa gelap kerana diri saya sendiri Allah SWT takdirkan gelap jadi tak ada sebab saya nak cakap begitu," katanya.

Yang Dipertua selepas itu turut meminta dan mengingatkan semua ahli dewan agar tidak menggunakan perkataan kesat, berbaur perkauman serta seksis.

Kasthuriraani, yang bangun dan mengucapkan terima kasih kepada Yang Dipertua atas ketegasan dan membuat keputusan berkenaan, namun tetap dengan pendiriannya bahawa perkataan itu sepatutnya tidak dikeluarkan kerana ia bersifat sangat seksis dan rasis.

"Pada pandangan saya dan ramai Ahli Parlimen di sini berpendapat perkara tersebut walau apa pun alasan diberikan Yang Berhormat Baling, tidak perlu dikeluarkan dan disebut, sebab kita faham niat di sebalik kenyataan tersebut bukanlah semata-mata mengatakan tempat ini gelap," katanya.

BACA: Sikap rasis, seksis: Wanita PKR kecam Abdul Azeez

Mengambil maklum hujah Kasthuriraani, Azhar menyatakan bahawa perkara itu sudah selesai memandangkan beliau telah mengarahkan Abdul Azeez untuk meminta maaf dan mahu meneruskan ke agenda Aturan Mesyuarat seterusnya.

Ahli Parlimen Batu Kawan itu yang bertegas dengan hujahnya, bingkas bangun dengan mendakwa sebenarnya ramai lagi Ahli Parlimen wanita menjadi mangsa kata-kata kesat Ahli Parlimen Baling itu dan memohon satu tindakan tegas dikenakan.

"Sekadar menarik balik dan mohon maaf Baling (Ahli Parlimen) dah buat banyak kali... masih tidak bertaubat lagi. Yang Berhormat Baling adalah a repeat offender," katanya.

Azhar, yang tidak mahu memanjangkan perkara itu, berkata beliau akan mengambil tindakan lebih tegas jika insiden seumpamanya berlaku dan sekali lagi mengingatkan semua Ahli Parlimen supaya menjaga adab dan sopan.

Anugerah 
  :
  Panglima Jasa Negara (PJN) - Datuk (2011)

  :
  Darjah Paduka Seri Setia Sultan Abdul Halim Mu'adzam Shah (DHMS) - Dato' Paduka (2017)

  :
   ditarik balik pada 2 April 2019)

  :
  Darjah Cemerlang Seri Melaka (DCSM) - Datuk Wira (2015)

  :
  Darjah Indera Mahkota Pahang (DIMP) - Dato' (2000)
  Darjah Kebesaran Sri Sultan Ahmad Shah Pahang (SSAP) - Dato' Sri (2013)

  :
  Darjah Seri Panglima Darjah Kinabalu (SPDK) - Datuk Seri Panglima (2014)

Rujukan

Pautan luar 

Anggota Pertubuhan Kebangsaan Melayu Bersatu
Kelahiran 1966
Muslim Malaysia
Orang hidup
Ahli Dewan Rakyat, Parlimen Malaysia ke-13
Ahli Dewan Rakyat, Parlimen Malaysia ke-14
Penyokong Kerajaan Muhyiddin Yassin
Menarik semula sokongan terhadap Kerajaan Muhyiddin Yassin pertama
Penerima Darjah Seri Panglima Darjah Kinabalu